અમેરિકાના પ્રમુખના એક પછી એક વિવાદાસ્પદ નિવેદનોથી વૈશ્વિક ફાઇનાન્સિલ માર્કેટમાં ધ્રુજારાની સ્થિતિ સર્જાઈ છે. અગાઉ ટ્રેડ વોરને કારણે વૈશ્વિક બજારોના સેન્ટીમેન્ટ બગાડ્યા પછી હવે ફેડરલ સામેના કડક નિવેદનોથી મોટો આંચકો આવ્યો હતો. આના ઘેરા પ્રત્યાઘાત એશિયાથી લઈ યુરોપના શેરબજારો સુધી જોવાયા હતા. અમેરિકાનો ડાઉ જોન્સ 800 પોઇન્ટ તૂટતાં તેને પગલે એશિયાના અગ્રણી શેરબજારોમાં 900-1000 પોઇન્ટ સુધીના કડાકા બોલાયા હતા જેમાં સેન્સેક્સમાં એક તબક્કે 1035 પોઇન્ટનો સુધીનું ધોવાણ નોંધાયુ હતું. પ્રારંભિક ઘટાડામાંથી મધ્ય સેશનમાં રિકવરી આવી હતી પણ તે ટકી નહોતી અને છેલ્લે 760 પોઇન્ટ તૂટ્યો હતો.